Türk Telekom Ski Jumping Towers

Türk Telekom Ski Jumping Towers on viiden muovitetun hyppyrimäen muodostama mäkihyppystadion Erzurumissa Turkissa. Ne ovat Turkin ainoat hyppyrimäet.

Suurmäen torni toimii myös näköalatornina ja ravintolana.

Stadionilla on järjestetty mäkihypyn ja yhdistetyn Continental Cupin osakilpailuita, sekä talviuniversiadit 2011, hiihdon nuorten maailmanmestaruuskilpailut vuonna 2012 ja Euroopan nuorten olympiafestivaalit vuonna 2017.

 Historia 
Ensimmäinen hyppyrimäki, Kayakla atlama, rakennettiin Erzurumiin ja samalla koko Turkkiin jo vuonna 1946. Hyppyrimäen torni rakennettiin puusta ja sen K-piste sijaitsi 20 metrissä. Siitä hypättiin muutamien vuosien ajan.

Uutta mäkihyppystadionia alettiin suunnitella Erzurumiin Turkin urheiluministeriön ja hiihtoliiton päätöksellä vuonna 2008, ja se valmistui 10 kuukauden rakentamisen jälkeen syyskuussa 2010. Mäkihyppystadionin suunnitteli slovenialainen arkkitehtitoimisto Atelje S. Stadionille valmistui 20 miljoonalla eurolla viisi erikokoista muovitettua hyppyrimäkeä; suurmäki K120 HS140, normaalimäki K95 HS109, sekä harjoitusmäet K60, K30 ja K15. Stadion sijaitsee noin 2 000 metriä merenpinnan yläpuolella, ollen siten yksi korkeimmalla sijaitsevista mäkihyppystadioneista.

Suur- ja normaalimäen alastulorinteet vaurioituivat pahoin maanvyörymässä 15. heinäkuuta 2014. Alastulorinteet korjattiin vuonna 2016 ja samalla myös pienemmät hyppyrimäet remontoitiin kokonaan, jolloin niiden K-pisteet siirtyivät 65, 40 ja 20 metriin.

 Arvokilpailuvoittajat 
Talviuniversiadeissa 2011 suur- ja normaalimäen kilpailut voitti slovenialainen Matej Dobovšek, naisten normaalimäen kilpailun voitti italialainen Elena Runggaldier ja miesten joukkuekilpailun voitti Japani joukkueella Shotaro Hosoda, Yūmu Harada ja Shō Suzuki.

Vuoden 2012 nuorten MM-kilpailuissa kilpailtiin ainoastaan normaalimäessä, miesten kilpailun voitti slovenialainen Nejc Dežman, naisten kilpailun voitti japanilainen Sara Takanashi, miesten joukkuekilpailun voitti Norja joukkueella Espen Røe, Mats Berggård, Simen Grimsrud ja Phillip Sjøen ja naisten joukkuekilpailun voitti Japani joukkueella Yūki Itō, Yurina Yamada, Kaori Iwabuchi ja Sara Takanashi.

Euroopan nuorten talviolympiafestivaaleilla 2017 kilpailtiin ainoastaan normaalimäessä, poikien kilpailun voitti slovenialainen Timi Zajc, tyttöjen kilpailun voitti ranskalainen Romane Dieu, poikien joukkuekilpailun voitti Slovenia joukkueella Lovro Vodusek, Bernard Dobre, Tomi Jovan ja Timi Zajc ja sekajoukkuekilpailun voitti Slovenia joukkueella Nika Križnar, Tomi Jovan, Katra Komar ja Timi Zajc.

 Türk Telekom Ski Jumping Tower HS140 
 Mäkiennätyksen kehittyminen 
Mäkiennätyksen 144,0 metriä on hypännyt David Siegel.
PäivämääräHyppääjäPituusKilpailuKommentti28.1.2011 Roman Gornostaev119,5 mTalviuniversiadit 2011 Nicolas Fettner130,0 m Matej Dobovšek139,5 m Daniel Lackner142,0 m29.1.2011 Matej Dobovšek143,5 m20.1.2018 David Siegel144,0 mContinental Cup

 Türk Telekom Ski Jumping Tower HS109 
 Mäkiennätyksen kehittyminen (miehet) 
Mäkiennätyksen 114,5 metriä on hypännyt Timi Zajc.
PäivämääräHyppääjäPituusKilpailuKommentti18.12.2010 Michael Dünkel69,5 mYhdistetyn Continental Cup Johannes Wasel70,5 m Robert Kartik81,0 m Armin Bauer81,5 m Ivo Hess84,5 m Thomas Faller85,0 m Thomas Egger Riedmüller86,5 m Robert Hauser87,5 m Ivan Panin89,0 m Thomas Faller90,0 m Niyaz Nabeev100,0 m Aleš Vodseďálek Rafał ŚliżContinental Cup Mario Innauer102,0 m David Winkler103,0 m Kim René Elverum Sorsell Anssi Koivuranta105,0 m19.12.2010 Sergej Maslennikov106,5 mYhdistetyn Continental Cup28.1.2011 Ivan Panin108,0 mTalviuniversiadit 2011 Shun Yamamoto109,0 m6.1.2012 Thomas Kjelbotn110,5 mYhdistetyn Continental Cup20.2.2012 Manuel FaißtNuorten MM-kilpailut 201221.2.2012 Aleksander Zniszczoł111,5 m13.2.2017 Timi Zajc113,0 mEuroopan nuorten talviolympiafestivaalit 201717.2.2017114,5 m117,5 mKaatunut

 Mäkiennätyksen kehittyminen (naiset) 
Naisten mäkiennätyksen 110,5 metriä on hypännyt Sara Takanashi.
PäivämääräHyppääjäPituusKilpailuKommentti28.1.2011 Yurika Hirayama80,0 mTalviuniversiadit 2011 Elena Runggaldier93,0 m Lisa Demetz94,5 m Elena Runggaldier95,0 mKaksi kertaa Maja Vtič Yurika Hirayama99,0 m Lisa Demetz103,5 m Elena Runggaldier105,5 m21.2.2012 Sara Takanashi110,5 mNuorten MM-kilpailut 2012

 Lähteet 
TürkTelekom Ski Jumping Towers skisprungschanzen.com 
Kayakla atlama skisprungschanzen.com 
Results – Erzurum fis-ski.com 
Nordic Combined Results – Erzurum fis-ski.com 

 Viitteet 

Luokka:Turkin hyppyrimäet
Luokka:Erzurumin urheilu